**Prilog 10**

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: 300-01/21-01/03, URBROJ: 2186/12-02/32-21-3)**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta uključujući i opremanje ako je primjenjivo)*

REKONSTRUKCIJA POSTOJEĆEG VATROGASNOG DOMA I IZGRADNJA POMOĆNE ZGRADE SA SPREMIŠTEM I PRATEĆIM PROSTORIJAMA

**2. KORISNIK**

2.1. NAZIV KORISNIKA

Dobrovoljno vatrogasno društvo Radovan

2.2. PRAVNI STATUS KORISNIKA

Udruga

2.3. ADRESA KORISNIKA

Varaždinska ulica 17, 42242 Radovan

2.4. OSOBA OVLAŠTENA ZA ZASTUPANJE

Nikola Habunek

2.5. KONTAKT

099 607 5977, [dvd.radovan@gmail.com](mailto:dvd.radovan@gmail.com), [nikola.habunek@gmail.com](mailto:nikola.habunek@gmail.com)

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.1.2. TIP OPERACIJE

7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.2. MJESTO PROVEDBE

Varaždinska ulica 17, 42242 Radovan, k.č.br. 2234/1, k.o. Radovan

3.2.1. ŽUPANIJA ULAGANJA

Varaždinska županija

3.2.2. GRAD/OPĆINA ULAGANJA

Ivanec

3.2.3. NASELJE ULAGANJA

Radovan

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

1.Osigurati infrastrukturu javne i društvene namjene – provedba projektnih aktivnosti rezultirat će uspostavljanjem multifunkcionalnog prostora koji će primarno koristiti DVD Radovan, čime se povećavaju kapaciteti i mogućnost brze reakcije u slučajevima ugroza, a prostor će se također staviti na raspolaganje raznim društvenim skupinama, organizacijama i pojedincima sa svrhom razvoja i obogaćivanja socijalnog života stanovnika.

2.Omogućiti uravnotežen i održiv razvoj te jednakost šansi – ulaganjem u ruralnom području doprinosi se ujednačenom razvoju područja, osigurava se prostor za obuku novih naraštaja vatrogasaca te se pozitivno utječe na dostupnost društvenih i kulturnih sadržaja, a kroz mjere ugradnje OIE doprinosi se energetskoj učinkovitosti i održivom razvoju zajednice.

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

1. Projektom će rekonstruirati postojeći prostor od 218,94 m2 i izgradit će se građevina od ukupno 112,35 m2 neto korisne površine. Građevinu će primarno koristiti DVD Radovan za smještaj vatrogasne opreme i vozila, vježbe i edukaciju vatrogasaca.

2. Rekonstrukcijom i izgradnjom dobit će se funkcionalan prostor (Ukupna neto površina vatrogasnog doma iznosi 218,94 m2 , a pomoćne zgrade 112,35 m2) koji će koristiti organizacije civilnog društva i svi mještani za organizaciju raznih manifestacija i ostalih društvenih događanja.

3. Doprinos energetskoj učinkovitosti kroz segment grijanja prostora.

Navedeno će direktno doprinijeti uravnoteženom razvoju mjesta i jednakost šansi za cjelokupno stanovništvo.

3.4.2. Stvaranje novih radnih mjesta

*Pojašnjenje:*

*Broj novozaposlenih osoba je pokazatelj provedbe projekta te u slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju nove osobe u građevinama koje su predmet zahtjeva za potporu te stvaraju dodatna nova radna mjesta u odnosu na stanje prije provedbe projekta. U sektoru tržnica, sektoru društvenih domova/kulturnih centara* *i sportskih građevina te sektoru vatrogasnih domova navedeno uključuje isključivo osobe koje su zaposlene na poslovima održavanja, zaštite i upravljanja građevinama koja su predmet zahtjeva za potporu.*

*Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).*

*Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.*

|  |  |  |
| --- | --- | --- |
| **Pridonosi li projekt stvaranju novih radnih mjesta?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji način projekt doprinosi stvaranju novih radnih mjesta *(400 - 800 znakova)*

Nije primjenjivo.

* Opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| / | / | / | / |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*Napomena:*

*Podaci iz ove tablice uzet će se u obzir prilikom provjere ostvarenja kriterija odabira iz Priloga 2. Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe projekta.*

*U slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*U slučaju da korisnik nakon provedbe projekta ne ostvari planiranu razinu pokazatelja navedenih u zahtjevu za potporu, Agencija za plaćanja ima pravo korisniku odrediti financijsku korekciju ili od korisnika zatražiti izvršenje povrata dijela isplaćene potpore razmjerno neostvarenom udjelu pokazatelja, u skladu s Prilogom III. Pravilnika i točkom 7. Natječaja* - *Pokazatelji provedbe projekta.*

3.4.3. Korištenje obnovljivih izvora energije u sustavu grijanja građevina (prostorija) koji su predmet ulaganja

|  |  |  |
| --- | --- | --- |
| **Je li projektom planirano korištenje obnovljivih izvora energije u sustavu grijanja građevine?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji je način planirano korištenje obnovljivih izvora energije u sustavu grijanja te navesti poveznice na dijelove Glavnog projekta u kojem je to predviđeno/projektirano ako je glavnim projektom i odgovarajućim dijelovima istog - na primjer strojarskim projektom, projektom grijanja i hlađenja, projektom elektroinstalacija, projektom fizike zgrade, arhitektonskim projektom itd. - predviđeno korištenje obnovljivih izvora energije **u sustavu grijanja građevina (prostorija)** na drvnu biomasu, na solarni sustav i/ili na dizalice topline.

U Glavnom projektu u mapi 5 Strojarski projekt predviđeno je korištenje obnovljivih izvora energije u sustavu grijanja. Planirani zahvat obuhvaća zamjenu postojećeg plinskog bojlera novim kotlom na kruta goriva odnosno ugrađuje se peć na pelete. Peć na pelete ugradit će se u postojeću zgradu vatrogasnog doma te će se koristiti u obje zgrade za potrebe grijanja. U pomoćnu građevinu će se ugraditi zidni radijatori u sve prostorije suterena i prizemlja, dok se u postojećem vatrogasnom domu zadržavaju postojeći radijatori. Razvod grijanja prema grijaćim tijelima se zadržava. Detaljniji opis planiranog sustava grijanja nalazi se u Mapi 5 Strojarski projekt pod točkom 4.1.2 Grijanje i točki 5 Proračun, dok su troškovi radova navedeni u Troškovniku pod točkom C. Strojarski radovi.

* Procijenjeni iznos radova/instalacija/opreme koji se odnosi na Korištenje obnovljivih izvora energije u sustavu grijanja građevina (prostorija) koji su predmet ulaganja

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

Procijenjena vrijednost navedenih radova i instalacije opreme s PDV-om temeljem troškovnika iznosi 150.806,25 kn.

*Napomena:*

*Podaci iz ove točke i iz Glavnog projekta uzet će se u obzir prilikom provjere ostvarenja kriterija odabira iz Priloga 2. Natječaja.*

3.4.4. Kapacitet dječjeg vrtića

*(odnosi se samo na projekte dječjih vrtića)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja:

*(Upisati maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji.)*

Nije primjenjivo.

Ukupan broj skupina (grupa) djece vrtićke dobi nakon realizacije projekta (ako je primjenjivo):

Nije primjenjivo.

Ukupan broj skupina (grupa) djece jasličke dobi nakon realizacije projekta (ako je primjenjivo):

Nije primjenjivo.

Početni kapacitet dječjeg vrtića prije realizacije projekta u skladu s Državnim pedagoškim standardom predškolskog odgoja i obrazovanja:

*(U slučaju rekonstrukcije postojećeg dječjeg vrtića, upisati maksimalni mogući broj djece u redovnom cjelodnevnom programu prije provedbe projekta sukladno projektno-tehničkoj dokumentaciji. U slučaju izgradnje novog dječjeg vrtića ili prenamjene postojeće građevine u dječji vrtić upisati 0.)*

Nije primjenjivo.

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

12 mjeseci

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

1. Upravljanje projektom i administracija (sklapanje Ugovora o financiranju, podnošenje zahtjeva za isplatu predujma, provedba postupka javne nabave i odabir izvođača za izvođenje radova, podnošenje zahtjeva za isplatu u ratama)
2. Promidžba i vidljivost – označavanje ulaganja sukladno Pravilniku te kontinuirano praćenje projekta i izvještavanje šire javnosti o statusu projekta
3. Radovi na rekonstrukciji postojećeg vatrogasnog doma i izgradnji pomoćne zgrade sa spremištem i pratećim prostorijama sukladno projektnoj dokumentaciji i troškovniku

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađen je glavni projekt, ishođena je građevinska dozvola itd.).*

U svrhu realizacije projekta izrađen je glavni projekt s pripadajućim troškovnikom, podnesen je zahtjev za izmjenu i dopunu građevinske dozvole Upravnom odjelu za prostorno uređenje, graditeljstvo i zaštitu okoliša – Ispostava Ivanec (ID zahtjeva: P20210927-726574-Z11)ishodovano je mišljenje Upravnog odjela za prostorno uređenje, graditeljstvo i zaštitu okoliša Varaždinske županije da za zahvat nije potrebno provoditi postupak procjene utjecaja na okoliš ni postupak ocjene o potrebi procjene utjecaja zahvata na okoliš kao ni postupak ocjene prihvatljivosti zahvata za ekološku mrežu (KLASA:351-03/21-01/55, URBROJ:2186/1-08/17-21-2). Čestica je u vlasništvu prijavitelja te su svi imovinsko-pravni odnosi riješeni. Postoji relevantan dokaz postojeće građevine. Projekt je u skladu sa važećom Strategijom razvoja Grada Ivanca 2014.-2020., koja je produljena do kraja 2021.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji, procjeni troškova, troškovniku projektiranih radova/instalacija, troškovniku/specifikaciji opreme, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

Ukupna vrijednost ovog projekta iznosi 1.295.671,25 kn kuna s PDV-om. Od toga je prihvatljivih troškova za sufinanciranje: 1.293.483,75 kn s PDV-om. Navedeno uključuje prihvatljive stavke:

- troškovi rekonstrukcije i izgradnje u iznosu 1.194.733,75 kn s PDV-om

- opći troškovi ukupne vrijednosti 98.750,00 kn s PDV-om, a koji podrazumijevaju:

- stručni nadzor – 25.000,00 kn s PDV-om,

- koordinator ZNR – 6.875,00 kn s PDV-om

- vođenje projekta – 10.000,00 kn s PDV-om,

- projektno – tehnička dokumentacija – 42.500,00 kn s PDV-om,

- javna nabava – 5.000,00 kn s PDV-om

- projektantski nadzor - 9.375,00 kn s PDV-om

U ukupnoj vrijednosti projekta, dio se odnosi na neprihvatljive troškove, odnosno promidžbu i vidljivost u iznosu od 2.187,50 kn s PDV-om.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj namjeni projekta te dostupnosti predmeta ulaganja pojedincima, lokalnom stanovništvu i interesnim skupinama iz točke 12. ovog Priloga)*

Ovim projektom obuhvaćene su sljedeće ciljne skupine:

1. *Članovi Dobrovoljnog vatrogasnog društva Radovan* - građevina, osim funkcije spremišta za vatrogasnu opremu i drugih stvari nužnih za obavljanje osnovne djelatnosti, će omogućiti DVD-u Radovan smještaj navalnog vozila, sukladno Planu zaštite od požara, a kojeg radi gabarita postojećeg spremišta nije moguće smjestiti u postojeće prostorije Udruge. Ulaganje će doprinijeti rasterećenju postojećih prostorija i boljoj organizaciji. Također, nova građevina sadržavat će i prostorije, čija je krajnja svrha omogućiti provođenje nužnih vatrogasnih obuka timova svih dobnih skupina, edukacija, praktičnih aktivnosti – vježbi, predavanja. Koristit će svim članovima prijavitelja, a prvenstveno djeci i mladima, koji su iskazali značajni interes za sudjelovanjem u vatrogasnim aktivnostima. Realizacije projekta doprinijet će stjecanju i prijenosu znanja među članovima i mladima i povećati interes za vatrogastvom te će omogućiti podizanje spremnosti postojećih članova.

2. *Stanovnici naselja Radovan* – građevina, koja će se izgraditi uz postojeći vatrogasni dom, koristit će svim dobnim skupinama mjesta Radovan, u svrhu organiziranja raznih društvenih aktivnosti pogodnih za zatvoreni prostor – igraonica, sportskih aktivnosti, druženja mladih, zborova građana i sl. To će omogućiti izgradnja multifunkcionalnog prostora na katu same građevine, a čime će se osigurati njezina javna i društvena namjena.

3. *Članovi Mjesnog odbora i članovi udruga* – u slučaju potrebe, multifunkcionalni prostor na katu građevine, bit će na raspolaganju članovim Mjesnog odbora za održavanje sastanaka i raspravu o mjesnim potrebama. Isto tako, osim Udruge korisnika, prostor je namijenjen za korištenje drugim udrugama, koje djeluju na području prijavitelja – kulturnim, humanitarno – socijalnim, gospodarskim i drugim. Iste će u predmetnoj prostoriji moći održavati izlaganja, probe za različite nastupe i manifestacije, u svrhu prikazivanja zainteresiranoj javnosti.

Krajnji korisnici:

*- Stanovnici cijelog područja grada Ivanca* – ova građevina s uključenim multifunkcionalnim prostorom bit će na raspolaganju svim stanovnicima s administrativnog područja grada Ivanca te će oni moći sudjelovati u aktivnostima organiziranima u predmetnoj građevini. Na taj će se način omogućiti socijalno povezivanje, uravnotežen razvoj, jednakost šansi, a također će se ojačati društvene veze svih stanovnika okolnih naselja.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Provedbom projekta u funkciju će se staviti građevina javne i društvene namjene. Članovima DVD-a Radovan, osigurat će se infrastrukturni preduvjeti za nastavak dobrovoljnog i humanitarnog vatrogasnog rada. Stvorit će se uvjeti za razvoj dodatnih vatrogasnih i inih aktivnosti za mlade, čime će se posredno razviti njihov interes za volonterstvo i dobrovoljan rad. Navedeno će obogatiti društveni život mještana jer će se prostor moći koristiti i za druge društvene sadržaje. Prostor će biti na raspolaganju Mjesnom odboru, drugim lokalnim udrugama, gdje se posebno ističe Udruga umirovljenika kao osjetljiva društvena skupina. Pozitivni učinci ogledat će se i u podizanju razine sigurnosti u zajednici jer će prostor poslužiti za obuku i edukaciju vatrogasaca.

**5. POVEZANOST DJELATNOSTI UDRUGE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE OD POSEBNOG INTERESA ZA LOKALNO STANOVNIŠTVO**

*(odnosi se samo na projekte vatrogasnih domova)*

5.1. POVEZANOST DJELATNOSTI UDRUGE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Predmetnim projektom izravno će se doprinijeti kvaliteti i većoj spremnosti Dobrovoljnog vatrogasnog društva Radovan. Realizacijom projekta i stavljanjem građevine u funkciju, DVD-u Radovan će se stvoriti preduvjeti za ostvarivanje ciljeva koji su definirani Statutom i Planom zaštite od požara, a to su prije svega osigurani infrastrukturni uvjeti za spremanje vatrogasne opreme i vozila, neophodne za zaštitu od požara te za djelovanje u drugim situacijama ugroze. Također, osigurat će se prostor za provedbu cjeloživotnog stručnog obrazovanja članova za provedbu vatrogasne djelatnosti i podizanje opće razine znanja članova. Osiguravanjem prostora šire društvene namjene posredno će se stvoriti uvjeti za druženje i zajedničko djelovanje svih mještana čime se čuvaju pozitivne ljudske vrednote poput solidarnosti, požrtvovnosti, nesebičnosti i prijateljstva, kao stogodišnje tradicije specifične za rad dobrovoljnih vatrogasnih društava odnosno vatrogasne struke u cjelini. Važno je istaknuti kako DVD Radovan broji velik broj mladih članova i djece čime je zajamčena održivost projekta te njegovih rezultata i ciljeva.

5.2. DOKAZ DA SU HUMANITARNE I DRUŠTVENE DJELATNOSTI UDRUGE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge od posebnog interesa za lokalno stanovništvo; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Korisnik projekta je udruga DVD Radovan. Sukladno Statutu, DVD Radovan je dobrovoljna, stručna, humanitarna i nestranačka udruga od posebnog interesa za Republiku Hrvatsku. Temeljna zadaća Udruge je obavljanje i unapređenje vatrogasne djelatnosti. Udruga djeluje na dobrovoljnoj osnovi, uz poštivanje načela humanitarnosti i javnog interesa. Aktivno djelovanje DVD-a znači sigurnost građana i imovine, a osiguran prostor za djelovanje znači spremnost i mogućnost brze reakcije u slučaju ugroze. DVD Radovan intervenira u slučajevima raznih prirodnih katastrofa i elementarnih nepogoda - požara, poplava, šteta nastalih kišom, tučom, vjetrom. Pripadnici DVD-a također izlaze na mjesta prometnih nesreća, kao i u pomoć drugim DVD-ima i javnim vatrogasnim postrojbama ako se ukaže potreba. Osim navedenog, DVD je pokretač brojnih aktivnosti i događanja u zajednici u svojstvu organizatora, poput obuke i natjecanja vatrogasaca različitih uzrasta, priredbi, druženja, humanitarnih koncerata i sl. Obzirom da je naselje Radovan ruralno područje udaljeno od administrativnog centra Ivanca, evidentno je da je djelovanje DVD-a od iznimne važnosti za lokalno stanovništvo i cjelokupnu zajednicu te je stoga i Planom zaštite od požara određeno kao drugo središnje društvo za istočni dio grada Ivanca.

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Ukupna vrijednost ovog projekta, koja uključuje sve prihvatljive i neprihvatljive troškove je 1.295.671,25 kn s PDV-om. Od toga je prihvatljivih troškova za sufinanciranje 1.293.483,75 kn s PDV-om (troškovi rekonstrukcije i izgradnje 1.194.733,75 kn s PDV-om te opći troškovi u iznosu od 98.750,00 kn s PDV-om.

Prihvatljivi opći troškovi po godinama:

- 2021. – izrada projektno – tehničke dokumentacije – realizirano

- 2022. – 1/2 stručni nadzor, 1/2 vođenje projekta i javna nabava

- 2023. – 1/2 stručni nadzor, projektantski nazor, ½ vođenje projekta, koordinator ZNR

|  |  |  |  |
| --- | --- | --- | --- |
|  | 2021. | 2022. | 2023. |
| Neprihvatljivi troškovi | 0,00 kn | 2.187,50 kn | 0,00 kn |
| Prihvatljivi opći troškovi | 42.500,00 kn | 22.500,00 kn | 33.750,00 kn |
| Rekonstrukcija i izgradnja | X | 597.366,88 kn | 597.366,88 kn |
|  | *Iznosi troškova prikazani su s PDV-om* | | |

U predmetnom projektu javljaju se i neprihvatljivi troškovi od 2.187,50 kn kuna s PDV-om, koji se u cjelokupnom iznosu odnose na promidžbu i vidljivost. Mjere promidžbe i vidljivosti pratit će izvođenje projekta i služit će kao relevantni izvor informacija o projektu ciljnim skupinama, krajnjim korisnicima i svima zainteresiranima.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2022.** | **2022.** | **2022.** | **2022.-2023.** | **2023.** | **2023.** | **2023.** |
| **Izvještajno razdoblje/ mjesec** | **lipanj** | **lipanj - kolovoz** | **rujan-studeni** | **prosinac-veljača** | **veljača** | **ožujak-svibanj** | **svibanj** |
|  | *Podnošenje zahtjeva za isplatu predujma - 50%* | *Izvedeni radovi po privremenim situacijama i opći troškovi projekta* | *Izvedeni radovi po privremenim situacijama i opći troškovi projekta* | *Izvedeni radovi po privremenim situacijama i opći troškovi projekta* | *Zahtjev za isplatu prve rate* | *Izvedeni radovi po privremenim situacijama i opći troškovi projekta* | *Okončana situacija i opremanje/ Konačni zahtjev za isplatu* |
| *(u kn)* | 582.067,69 | 291.033,84 | 291.033,84 | 291.033,84 | 291.033,84 | 291.033,84 | 291.033,84 |
|  | ***(DVD Radovan) – 10% prihvatljivih + neprihvatljivi troškovi* = 131.535,88 kn** | | | | | | |

Ovaj projekt trajat će od lipnja 2022. godine do svibnja 2023. godine, odnosno ukupno 12 mjeseci. U prvom mjesecu provedbe projekta, odnosno u lipnju 2022. godine, DVD Radovan podnijet će zahtjev za predujam u iznosu 50% odobrene potpore. Tijekom prvog i drugog izvještajnog razdoblja, pravdat će se iznos odobren predujmom, a koji će biti utrošen na izvedene radove i opće troškove projekta. U trećem izvještajnom razdoblju, planirano je kroz Zahtjev za isplatu prve od dvije planirane rate potraživati sredstva za troškove nastale u referentnom izvještajnom razdoblju, a koji se također odnose na izvedene radove i opće troškove. Procjenjuje se da će se potraživati trošak od 25% odobrene potpore. U četvrtom, završnom izvještajnom razdoblju, kroz Konačni zahtjev za isplatu, potraživat će se preostala sredstva za troškove nastale u tom razdoblju, do vrijednosti 25% odobrene potpore.

Dio troškova, koji se odnosi na one neprihvatljive (promidžbu i vidljivost) te na vlastiti udio u sufinanciranju prihvatljivih troškova, korisnik DVD Radovan pokrit će iz osiguranih vlastitih sredstava.

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Dobrovoljno vatrogasno društvo Radovan posjeduje vlastite ljudske i operativne kapacitete za provedbu predmetnog projekta. Udruga ima više od stotinu članova, svih dobnih skupina, različitih znanja, vještina i sposobnosti. Svi članovi u rad Udruge uključuju se dobrovoljno, na volonterskoj bazi. Raznoliki i dostatni kapaciteti rezultirali su time da je DVD Radovan sva dosadašnja ulaganja uspješno proveo vlastitim ljudskim kapacitetima, sinergijom zajedničkog dobrovoljnog rada.

Unazad desetak godina izdvajaju se dva zapažena ulaganja DVD-a Radovan, a oba ulaganja povezana su s ulaganjem u materijalnu imovinu Udruge.

Ulaganja DVD-a Radovan:

1. Kupnja vatrogasnog kombi vozila – 200.000,00 kn
2. Zamjena krovišta na zgradi vatrogasnog doma – 25.000,00 kn
3. Nabava navalnog vatrogasnog vozila – 1.470.000,00 kuna

Kako bi se i predmetno projektno ulaganje provelo sukladno svim važećim zakonskim regulativama i pravilima referentnog natječaja planiran je projektni tim od dva člana. Jedan član tima dugogodišnji je član Dobrovoljnog vatrogasnog društva Radovan, a jedan član bit će vanjski stručni suradnik. Svi članovi projektnog tima imaju relevantno iskustvo u predmetnom području ulaganja te će zajedničkom suradnjom uspješno provesti sve projektne aktivnosti planirane predmetnim projektom.

Projektni tim bit će u sljedećem sastavu:

1. Nikola Habunek – predsjednik DVD-a Radovan i osoba ovlaštena za zastupanje Udruge, obnašat će funkciju voditelja projekta. Bit će zadužen za nadzor i provedbu svih projektnih aktivnosti, pratit će terminski plan projekta, brinut će o promidžbi i vidljivosti projekta, sazivat će redovite sastanke projektnog. Također, sudjelovao je u svim dosadašnjim aktivnostima i ulaganjima koje je Udruga provela.
2. Miljenko Grudiček – zamjenik predsjednika DVD-a Radovan, preuzet će ulogu zamjenika voditelja projekta, odnosno administrativnog koordinatora projekta. Bit će zadužen za komunikaciju na projektu, odnosno za stalan kontakt s odabranim izvođačem radova, vanjskim stručnjacima u vidu nadzornog inženjera i koordinatora zaštite na radu, vanjskim podugovorenim stručnjakom za provedbu EU projekata te nadležnim tijelima. Bit će zadužen za arhiviranje sve dokumentacije s povezane s provedbom projektnih aktivnosti te njezinu dostavu nadležnim tijelima ili vanjskim suradnicima.
3. Vanjski podugovoreni stručnjak, odabrat će se temeljem postupka javne nabave. Ugovorit će se stručnjak za provedbu EU projekata s minimalno 5 godina iskustva u provedbi sličnih projekata, kako bi se osigurala adekvatna provedba projekta, a s obzirom na limitirano iskustvo Prijavitelja u prijavi i provedbi EU projekata. Zadaća vanjskog stručnjaka bit će izrada potrebnih financijskih i narativnih izvješća za nadležna tijela, izrada Plana nabave i podnošenje 2. dijela Zahtjeva za potporu, pravdanje troškova i dostava dokumentacije javne nabave i sl.

S obzirom na navedeno, DVD Radovan ima osigurane dostatne i relevantne kapacitete za provedbu predmetnog projekta, ali i za održivost rezultata u dugoročnom razdoblju nakon završetka projekta. Rad Udruge bazira se na volonterskom angažmanu članova, stoga neće biti potrebe za dodatnim zapošljavanjem. U projektni tim uključit će se vanjski stručnjak za nadzor radova, koji će se odabrati temeljem zakonom propisanog postupka javne nabave, a sukladno svojim kvalifikacijama i iskustvu. U provedbu projekta će se prema potrebi uključiti i volonteri (članovi DVD-a Radovan, zainteresirani mještani). Pomoć volontera planira se glavninom koristiti u završnoj fazi radova kod uređenja građevine javne i društvena namjene i njezina okoliša.

**8. NAČIN ODRŽAVANJA I UPRAVLJANJA PROJEKTOM**

8.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda/sufinanciranja, prihode koje generira realizirani projekt te rashode nužne za upravljanje i održavanje realiziranim projektom u predviđenoj funkciji projekta)*

Projekt nema za cilj ostvarivanje prihoda.

Rashodi uključuju troškove energenata te troškove tekućeg održavanja. Racionalnom upotrebom resursa generirat će se stabilni i minimalni postprojektni troškovi održavanja građevine i hladnog pogona.

S obzirom da se radi o rekonstruiranoj i pomoćnoj građevini koja će se izvesti prema najvišim standardima struke, procjenjuje se da će troškovi energenata smanjiti s obzirom na mjere ulaganja u OIE.

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom ako će korisnik prenijeti upravljanje realiziranim projektom drugoj pravnoj osobi sukladno nadležnim propisima)*

Korisnik, DVD Radovan, nije prenio niti će prenijeti upravljanje projektom drugoj pravnoj osobi sukladno nadležnim propisima.

Internim dogovorom vodstva Udruge, a u skladu s dosadašnjim postignućima, vještinama i iskustvom, osoba koja će biti izravno odgovorna za održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7, ali i po isteku toga razdoblja, je Nikola Habunek. Gospodin Habunek predsjednik je DVD-a Radovan i osoba ovlaštena za zastupanje, uključen je u osmišljavanje i provedbu svih trenutnih ulaganja i aktivnosti Udruge, brine o obavljaju djelatnosti sukladno Statutu, zadužen je za nadzor nad financijskim poslovanjem Udruge.

Volonteri - U provedbu projekta će se prema potrebi i sukladno tijeku radova do realizacije cjelokupne investicije uključiti i volonteri, prvenstveno članovi DVD-a, koji će po završetku provedbe projekta koristiti prostor za obavljanje predviđenih aktivnosti, a koje se tiču vatrogastva.

**9. OSTVARIVANJE NETO PRIHODA**

*(Sukladno Članku 61. Uredbe (EU) br. 1303/2013)*

*Ako projekt ostvaruje neto prihod nakon dovršetka i prihvatljivi troškovi projekta prelaze 1.000.000,00 eura, prihvatljivi troškovi projekta unaprijed se smanjuju u referentnom razdoblju od 10 godina. Prihvatljivi troškovi projekta umanjuju se za utvrđeni diskontirani neto prihod.*

*Za izračun neto prihoda u referentnom razdoblju potrebno je popuniti Tablicu izračuna neto prihoda.*

*Predložak Tablice izračuna neto prihoda se preuzima sa stranice www.apprrr.hr – kartica “Zajednička poljoprivredna politika/PRRRH 2014. – 2020./Mjera 7/Podmjera 7.4/Vezani dokumenti/Predlošci i upute 7.4.1“.*

*Isti predložak Tablice izračuna neto prihoda može se otvoriti dvostrukim klikom na ovu ikonicu:*

****

*Popunjeni predložak Tablice kopira se u ovom poglavlju na sljedećoj stranici.*

|  |  |  |
| --- | --- | --- |
| **Ostvaruje li projekt neto prihod?** | **DA** | NE |

*(Zaokružiti odgovor koji je primjenjiv za projekt)*

*NAPOMENE:*

*Tablicu izračuna neto prihoda je potrebno popuniti neovisno o tome koliko iznose prihvatljivi troškovi projekta, a u Planu nabave/Tablici troškova i izračuna potpore prihvatljivi troškova će se umanjiti samo ako prelaze 1.000.000,00 eura u protuvrijednosti u kunama i ako projekt generira neto prihod.*

**Tablica izračuna neto prihoda**

*(kopirati popunjenu Tablicu izračuna neto prihoda)*





**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-A** **ILI S PLANOM RAZVOJA JEDINICE PODRUČNE (REGIONALNE) SAMOUPRAVE**

*(Navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske ili iz Plana razvoja jedinice područne (regionalne) samouprave, a iz kojih je vidljivo da je projekt u skladu sa* *strateškim razvojnim dokumentom JLS, lokalnom razvojnom strategijom (LRS) odabranog LAG-a ili Planom razvoja županije, obrazložiti usklađenost projekta s ciljem/prioritetom, navesti broj poglavlja/stranice u kojem/kojoj se navodi spomenuti cilj i prioritet; navesti gdje je strateški razvojni dokument/LRS/Plan razvoja županije objavljen - naziv i broj glasnika/link na mrežnu stranicu, navesti broj i datum akta temeljem kojeg je strateški razvojni dokument/Plan razvoja usvojen od strane predstavničkog tijela jedinice lokalne ili područne (regionalne) samouprave; navesti gdje je taj akt objavljen - naziv i broj glasnika/link na mrežnu stranicu*;*.)*

Projekt je u skladu s razvojnom strategijom odabrane Lokalne-akcijske grupe – LAG Sjeverozapad. Lokalna razvojna strategija Lokalne akcijske grupe Sjeverozapad 2014. - 2020. donesena je 25. siječnja 2018. godine, od strane nadležnog tijela – Skupštine Lokalne – akcijske grupe Sjeverozapad. Strategija je objavljenja na sljedećoj poveznici: <https://www.lagsz.hr/wp-content/uploads/2021/09/LRS-LAG-Sjeverozapad-2014-2020_4_izmjena_s_prilogom.pdf>

Predmetni projekt u skladu je s Fokus područjem 6. Promicanje društvene uključenosti, suzbijanja siromaštva te gospodarskog razvoja u ruralnim područjima; ciljem 6B - poticanje lokalnog razvoja u ruralnim područjima (str. 42). U Strategiji LAG-a Sjeverozapad (koja je produžena) također su pobrojane mjere i podmjere kojima će se poticati razvoj, a među definiranim mjerama nalazi se i Mjera 7.4 Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu (str. 43).

**11. USKLAĐENOST PROJEKTA S PROSTORNIM PLANOM JEDINICE LOKALNE SAMOUPRAVE**

*(za projekte građenja za koje nije ishođena građevinska dozvola obrazložiti usklađenost projekta s prostornim planom JLS pozivajući se na odgovarajuće članke, stavke i točke tekstualnog dijela Prostornog plana JLS te na grafičke dijelove Prostornog plana, navesti naziv i stranice Prostornog plana JLS u kojima je dozvoljena provedba takvog zahvata u prostoru, navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom.*

Predmetni projekt u sladu je s trenutno važećom prostorno – planskom dokumentacijom Grada Ivanca. Službeni naziv: Prostorni plan uređenja Grada Ivanca. Sukladno Odluci o donošenju Prostornog plana uređenja Grada Ivanca objavljenoj u Službenom Vjesniku Varaždinske županije kako slijedi: Prostorni plan uređenja Grada Ivanca ("Službeni vjesnik Varaždinske županije", broj 06/01.,02/08., 24/12, 32/14,43/14- pročišćeni tekst, 27/16.; 32/16 pročišćeni tekst, 40/16. – Zaključak o ispravci pogreške) i 75/18, 90/18 - pročišćeni tekst, 83/19, 8/20 - pročišćeni tekst; 21/21, 38/21 - pročišćeni tekst). Navedeno je u sladu sa člankom 28. Odluke o donošenju Prostornog plana uređenja Grada Ivanca objavljenoj u Službenom Vjesniku Varaždinske županije 38/21, strana: 2969. Glavni projekt zajedničke oznake: GP-055/18 također potvrđuje usklađenost projekta s prostorno planskom dokumentacijom. Isto je vidljivo u MAPI 1 – Arhitektonski projektna, u dijelu IZJAVA PROJEKTANTA O USKLAĐENOSTI PROJEKTA SA ZAKONIMA, PRAVILNICIMA I PROPISIMA, nadvedeno je vidljivo na strani 16, navedene mape.

**12. IZJAVA KORISNIKA O JAVNOJ NAMJENI PROJEKTA TE DOSTUPNOSTI PREDMETA ULAGANJA POJEDINCIMA, LOKALNOM STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirano ulaganje nakon stavljanja u funkciju biti dostupno pojedincima, lokalnom stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

kojom se potvrđuje da će ulaganje u projekt Rekonstrukcija postojećeg vatrogasnog doma i izgradnja pomoćne zgrade sa spremištem i pratećim prostorijama na lokaciji Varaždinska ulica 17, k.č.br. 2234/1, k.o. Radovan, od strane investitora DVD Radovan, biti dostupno stanovništvu s administrativnog područja Ivanca i ostalim zainteresiranim skupinama i pojedincima: DVD Radovan, Mjesni odbor Radovan, stanovnici naselja Radovan, lokalne organizacije civilnog društva. Građevina će se koristiti u javne i društvene svrhe, s ciljem jačanja kapaciteta i spremnosti vatrogasnog društva, povećanja interesa mladih za vatrogastvo, za organizaciju sportskih, kulturnih i tradicijskih manifestacija, skupova, koncerata, priredbi, druženje mladih, roditelja s djecom i umirovljenika, što će rezultirati uravnoteženim razvojem, jednakošću šansi i dostupnosti aktivnosti i događanja za lokalno stanovništvo te jačanjem društvenih veza sa stanovnicima okolnih naselja. Uloga građevine javne i društvene namjene u širem smislu je podizanje društvene i komunalne infrastrukture naselja.

Datum: Potpis i pečat:

29. rujna 2021., Radovan Nikola Habunek, predsjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_